### 9.      Beslutning om frigivelse af rådighedsbeløb til renovering og ombygning af den gamle [adresse] i Kalundborg

**Åbent**

Sagsnr.: 326-2017-41071       J.nr.: 08.03.26           Dokumentnr.:
326-2018-158353

**Sagstype**

Beslutning.

**Resume og sagens baggrund**

På investeringsoversigten for 2018 til 2021 er der i de fire
budgetår afsat henholdsvis 9, 7, 8 og 8 mio. kr. til renovering af den gamle
[adresse] i Kalundborg.

Der er tidligere frigivet 1,7 mio. kr. til skitseprojekt og
geoteknik. Der søges om anlægsbevilling til første etape af renovering af den
gamle [adresse] i Kalundborg.

**Indstillinger**

Direktøren indstiller, at der gives en anlægsbevilling på i
alt 22,7 mio. kr. til første etape af renovering af den gamle [adresse] i
Kalundborg finansieret af de afsatte rådighedsbeløb i årene 2018 og 2019 og
2020.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

En tilstandsvurdering af den gamle [adresse] i Kalundborg har
vist, at genopretning af kaj-strækninger og ombygning af [adresse] og estakader
vil koste i størrelsesordenen 42 mio. kr. Estimatet er baseret på
tilstandsvurderingen og forudsætningen for estimatet er, at der er tale om en
genopretning af de eksisterende bygværker.

Kommunalbestyrelsen har i årene 2018 til 2021 i alt afsat 32
mio. kr. til renovering af den gamle [adresse], og hvis der afsættes yderligere
10 mio. kr. i 2022 i forbindelse med budget processen for 2019 vil der være 42
mio. kr. til genopretning og ombygning af eksisterende bygværker.

Den politiske styregruppe for den Bynære Havnepark har
vedtaget en etapeplan for renovering og ombygning af den gamle [adresse], hvor
etape 1 er renovering og ombygning af vest- og sydkaj i 2018 og 2019. Etape 2
er en ny skibbro, forlængelse af estakader og ny indsejling således, at der
skabes et roligt havnebassin. Styregruppen har besluttet, at udformningen af
etape 2 besluttes i 2019 og gennemføres i 2020 og 2021. Etape 3 er ombygningen
af kajen langs [adresse], som tænkes besluttet i 2020 med gennemførsel i
2021/2022.

Der er udarbejdet et skitseprojekt til etape 1, hvor de
samlede omkostninger til etape 1 estimeres til 24,4 mio. kr. Ultimo
august/primo september forventes licitation på projektet, hvorefter de endelige
omkostninger til etape 1 kendes. Udover selve renoverings- og ombygningsprojektet
består projektet også af højvandsikring, nødvendig aptering, som belysning,
elstandere og vandstandere samt aptering af rekreativ karakter.

Den endelige prissætning af etape 2 vil ske på baggrund af
det skitseprojekt, der udarbejdes og vedtages i 2019 samt efterfølgende udbud.

I figuren nedenfor er de estimerede omkostninger til
etapedelingen sammenholdt med budgetårene.

|  |  |  |  |  |  |
| --- | --- | --- | --- | --- | --- |
|  | 2018 | 2019 | 2020 | 2021 | 2022 |
| Budget 2018 | 9 mio. kr. | 7 mio. kr. | 8 mio. kr. | 8 mio. kr. | 10 mio. kr.  (Forudsat afsat i budget 2019) |
| Den politiske styregruppes etapeopdeling | Vestkajen (langs kassehuse, fiskehuse mm.) og sydkajen ("dronningekaj")    Estimat på baggrund af skitseprojekt 24,4 mio. kr. Behov for frigivelse 22,7    Licitation ultimo august / primo september. | | Estakader, [adresse] og ny indsejling      14 mio. kr. | | Kajen langs [adresse]    6 mio. kr.    Der kan forventes en besparelse såfremt arbejdet gennemføres sammen med etape 1 |

**Økonomiske konsekvenser**

Der er i årene 2018 til 2021 afsat rådighedsbeløb på henholdsvis
9,0 mio. kr., 7,0 mio. kr., 8,0 mio. kr. og 8,0 mio. kr. til renovering og
ombygning af den gamle [adresse] i Kalundborg. Der er tidligere frigivet 1,7
mio. kr. til skitseprojekt med videre, og der er således 30,3 mio. kr. til
rest.

Der søges frigivet 22,7 mio. kr. til første etape af
renoveringen finansieret af de afsatte rådighedsbeløb i årene 2018 og 2019 samt
6,7 mio. for 2020.

I forbindelse med oplæg til budget 2019 skal de ovenstående
forslag til beslutninger konsekvenstilpasses i anlægsbudgettet for 2019 til
2022

**Teknik- og Miljøudvalgets møde
den 9. august 2018:**

Anbefales.

**Økonomiudvalgets møde den 22.
august 2018:**

Anbefales.